OpenLLM-France/wikimedia huggingface dataset:
# Kyōko Okazaki

Un dresourez manga a vro Japan eo Kyōko Okazaki (岡崎 京子). Tresourez japanat vrudetañ an ugent vloaz tremenet eo ivez. Ganet eo bet e Tokyo e 1963, ha kregiñ a reas gant he labour er bloavezhioù 1980. Gwall zisheñvel diouzh oberenn tresourezed all eo he labour, dre ma ro ur plas bras da reizhelezh he zudennoù. Ec'h oberenn gentañ, anvet Virgin, a voe embannet e 1985. E 1989 e teuas er-maez Pink, un istor a gont buhez ur plac'h yaouank a labour en ur burev e-pad an deiz, a zo gast diouzh an noz hag he deus un amourous hag ur c'hrokodil en he ranndi. E-touez al levrioù bet savet ganti e kaver ivez Tōkyō Girls Bravo (東京ガールズ・ブラボー) (1990–1992), River's Edge (リバーズ・エッジ) (1993–1994) pe c'hoazh Helter Skelter (ヘルタースケルター) (1995–1996). En holl levrioù-se e kont buhez voutin tud yaouank, en ur veskañ fent ha darvoudoù tristoc'h. E miz Mae 1996 e vo gloazet Okazaki abalamour d'ur gwallzarvoud oto (ar blenier a oa mezv). Dibaoe ez eo chomet a-sav gant he labour tresourez. Daoust da se ez eo brudet hec'h oberenn, hag ez eus tresourezed all evel Kiriko Nananan pe Moyoko Anno a vez gwelet evel he diskennadezed war dachenn ar manga.

## Oberenn Okazaki troet e galleg

* Pink (264 fajenn)
* Rivers' Edge (240 pajenn)
* Helter-Skelter (320 pajenn)
* Nonamour (188 pajenn)
Holl anezho embannet gant Casterman, dastumadeg Sakka.
# Kékes

Kékes (distaget [ˈkeːkɛʃ] en hungareg eo anv menez uhelañ Hungaria, dezhañ 1014 m uhelder. Emañ er biz da gêr Gyöngyös, en aradennad-venezioù Mátra.
Bez' ez eo an trede lec'h eus Hungaria a sach ar muiañ a douristed, goude Lenn Balaton hag an Danav. Letioù e-leizh zo ha roudennoù ski. E krec'h ar menez ez eus ur peul skinwel.
Dont a ra an anv Kékes eus ar ger hungarek kék a dalvez kement ha "glas", abalamour da liv damc'hlas ar menez-se.
# Kémi Séba

Kémi Séba ("Sterenn Zu" en egipteg kozh), lesanv politikel Stellio Gilles Robert Capo Chichi, zo ur stourmer hollafrikanour gall-ha-beninat ganet e Strasbourg d'an 9 viz Kerzu 1981.
D'e 14 vloaz e 1995 ec'h eas da chom da Rannvro Pariz gant e vamm hag e vreur. Kregiñ a reas da stourm e-barzh Nation of Islam. Kendiazezañ a reas ar Parti Kémite, ur strollad du, e 2002 hag ar vouezh-aotret e voe e-pad daou vloaz. E miz Kerzu 2004 e krouas Tribu Ka, ur strolladig hag a zo e bal difenn ar bobl du. E-kreiz ar gaoz hag ar gwarzh e vez alies er mediaoù. Tamallet e vez dezhañ bezañ gouennelour hag enepyuzev. Divodet e voe ar strollad e 2006 gant ar gouarnamant gall.
Dilojañ a reas da Senegal e miz C'hwevrer 2011. Lakaet eo war ul listenn levezonerien enepgall en Afrika c'hallek gant ar skingomz gall France Info. Dont a reas e 2013 da vezañ ur c'hroniker politikel evit 2sTV, chadenn brevez gentañ ar vro. Kregiñ a reas e vrud da greskiñ en Afrika c'hallek. Kenderc'hel a reas da labourat evit skinweloù all evel Afrique Média Tchad ha VoxAfrica.
Kendiazezañ a reas an AMG Urgences panafricanistes (Urpanaf) gant Toussaint Alain e miz Kerzu 2015. Stourm a ra an aozadur-se war dachenn ar justis sokial, an neveztrevadennouriezh, al Lur CFA, ha goubrenerezh ar Stadoù afrikan liammet gant ar Françafrique.
E miz Gwengolo 2017 e voe argaset Kémi Séba da Vro-C'hall gant ar pennadurezhioù senegalat evit bezañ devet ur bilhed Lur CFA, hag e miz Here ec'h eas d'en em staliañ a Venin.
Beajiñ a reas kalz en Afrika hag er bed evit kejañ gant politikourien, sindikalourien ha stourmerien. Degemeret eo bet e Rusia hag en Iran, div vro hag a sav a-enep "impalaerouriezh ar C'hornôg". E miz C'hwevrer 2018 eo degemeret e Gwadloup gant ar sindikalour Élie Domota. E miz Gwengolo 2018 e voe degemeret en Italia gant al Luskad Pemp Sterenn ha reiñ a reas dezho un teuliad diwar-benn al Lur CFA hag ar Françafrique. Un nebeud mizioù goude e voe fustet Bro-C'hall gant Luigi Di Maio hag Alessandro Di Battista abalamour d'an neveztrevadennouriezh gall en Afrika. Se zo kaoz da dennderioù diplomatek etre an div Stad.
E miz Genver 2018 voe deroet dezhañ an titl a zen politikel afrikat ar bloaz 2017 gant ar chadenn Africanews, war-lerc'h an doktor kongolat Denis Mukwege.

### Embannadennoù

* Ma’at Ikh-s Philosophie (2010)
* Supra-négritude, arnodskrid, embannadurioù Fiat Lux, 2013, rakskrid gant Grégoire Biyogo (ISBN 979-1091157018)
* Black Nihilism, arnodskrid, embannadurioù New African Cultures, 2014 (ISBN 978-2955002902)
* Obscure époque, faltazi geopolitikel, embannadurioù New African Cultures, 2016, rakskrid gant Rockin' Squat (ISBN 978-2805203053)
* L'Afrique libre, ou la mort, danevell bolitikel, embannadur Groupe CCEE, 2018, rakskridoù gant Biram Dah Abeid, Aleksandr Dougin, Élie Domota, Pedro Biscay, Djimon Hounsou, Ganiou Soglo ha Nicolas Anelka (ISBN 979-1091157292)
* Philosophie de la panafricanité fondamentale, Embannadurioù Fiat Lux, 2023 (ISBN 9791091157391)
# Kyzikos

Kyzikos (henc'hresianeg : Κύζικος / Kýzikos) a oa ur polis, ur geoded hellazat e Misia war aod Propontis (mor Marmara hiziv).
Savet e voe gant Hellaziz Miletos (Ionia) 756 kent JK ; hervez ar vojenn e voe savet gant Kyzikos, mab da Apollon, deuet eus Tessalia gant Pelasges. Argaset e voent gant an Etrurianed, hag ar re-se all gant keodedourien Miletos.
Eus Kyzikos e teue Eudoksos Kyzikenos (Εὔδοξος ὁ Κυζικηνός, Eúdoxos ho Kyzikēnós) (florius c. 130 kent JK.) hag a ergerzhas Mor Arabia evit Prolemaios VIII. Hervez Plinius kozh e oa bet graet an dro da Afrika gantañ.
# Kárpátia

Kárpátia zo ur strollad rock broadelour hungarat savet e 2003. Alies e vez adkemeret ganto kanaouennoù hengounel eus ar vro adsavet en un doare modern. Temoù kanaouennoù ar strollad a chom stag ouzh istor ar vro meulganet. Ar strollad a zo ennañ Attila Bankó (tabouliner), Tamás Bíró ha Levente Csizér (gitar), Gábor Galántai (klavieroù), ha János Petrás evit ar c'han ha gitar.

## Mennozhioù

Ma 'z eo brudet ar strollad dre sevel sonerezh savet ha c'hoariet mat, chom a ra ur strollad enep-komunour a-grenn ha kilstourmer. A-wechoù e vez rebechet d'ar strollad bezañ dedennet gant ar mennozhioù nevez-nazi met hep prouenn sklaer. Meulganet e vez tudennoù istorel evel Miklós Horthy ha Ferenc Szálasi a vefe tostik-tost eus Pétain pe Francisco Franco evit Europa ar C'hornôg. Tevel a reont war ar fed e oant bet kablus eus ur politikerezh enep-yuzev.
Eus un tu e roont bron da Viktor Orbán met eus un tu all e savont a-du gant ar Jobbik Magyarországért Mozgalom, ur strollad nevez-nazi hungarat. En o c'hanaouennoù e adkaver alies tem Hungaria veur, gant an douaroù hiziv dreist-holl e Roumania. Adkavout a reer ivez un harp a-grenn d'an unvezhioù hungarat a stourmas war Talbenn ar Reter a-enep an Arme Ruz. Kavout a reer raloc'h tem an Nyilaskeresztes Párt, ur strollad faskour ha kenlabourer hungarat gant an Alamanted.

## Pladennoù

Alies e vez adkavet pladennoù Kárpátia er Magyar top-40 eus an industriezh pladennoù en Hungaria Hangfelvétel-kiadók Szövetsége
* 2003 – Hol vagytok, székelyek?
* 2003 – Így volt! Így lesz!
* 2004 – Tűzzel, vassal
* 2005 – Hősi énekek
* 2006 – Piros, fehér, zöld
* 2007 – Istenért, hazáért
* 2008 – Idők szava
* 2009 – Regnum Marianum
* 2009 – Szebb jövőt!
* 2010 – Utolsó percig
# Jean-Claude Van Damme

Jean-Claude Camille François Van Varenberg, ganet d'an 18 a viz Here 1960, brudet evel Jean-Claude Van Damme pe JCVD, zo un aktour ha mestr arzoù emgannañ belgiat. Dreistbrudet eo bet evit e rolloù e filmoù emgannañ. E-touez an holl re-se emañ Bloodsport (1988), ar frañchiz Kickboxer (1989-2018), Cyborg (1989), Lionheart (1990), Double Impact (1991), ar frañchiz Universal Soldier (1992-2012), Nowhere to Run (1993), Hard Target (1993), Timecop (1994), Street Fighter (1994), Sudden Death (1995), The Quest (1996), Inferno (1999), Replicant (2001), In Hell (2003), Until Death (2007), JCVD (2008), The Expendables 2 (2012), Dragon Eyes (2012), hag an tresadennoù-bev Kung Fu Panda 2, ha Kung Fu Panda 3 (2011–2016).
E filmoù o deus bet kalz levezon dreist-holl e sinema Azia.

## Liammoù diavaez

* Lec'hienn ofisiel
* Van Damme war IMDb
# Jean-Claude Fournier

Jean-Claude Fournier, pe Fournier, bet ganet d'ar 21 a viz Mae 1943 e Pariz ha desavet e Sant-Ke-Porzh-Olued, a zo un treser hag ur senarioour bannoù-treset breizhat.

## Un nebeud oberennoù
### Bizu

* 0. Bonjour Bizu (1982) Dupuis, dastumad Péchés de jeunesse (ISBN 2-8001-0918-1)
* 1. Le Signe d'Ys (1986) Fleurus, (ISBN 2-215-00837-7)
* 2. Le Fils de Fa Dièse (1986) Fleurus, (ISBN 2-215-00883-0)
* 1. Le Chevalier potage (1990) Dupuis, (ISBN 2-8001-1726-5)
* 2. Le Trio Jabadao (1991) Dupuis, (ISBN 2-8001-1827-X)
* 3. La Croisière fantôme (1992) Dupuis, (ISBN 2-8001-1956-X)
* 4. La houle aux loups (1994) Dupuis, (ISBN 2-8001-2129-7)

### Spirou ha Fantasio

* 20. Le Faiseur d'or (1970) Dupuis, (ISBN 2-8001-0022-2)
* 21. Du glucose pour Noémie (1971) Dupuis, (ISBN 2-8001-0023-0)
* 22. L'Abbaye truquée (1972) Dupuis, (ISBN 2-8001-0024-9)
* 23. Tora Torapa (1973) Dupuis, (ISBN 2-8001-0327-2)
* 25. Le Gri-gri du Niokolo-Koba (1974) Dupuis, (ISBN 2-8001-0398-1)
* 26. Du cidre pour les étoiles (1975) Dupuis, (ISBN 2-8001-0462-7)
* 27. L'Ankou (1977) Dupuis, (ISBN 2-8001-0553-4).
** 27. An Ankou (1978), lakaet e brezhoneg gant Loeiz Moulleg, kenembannet gant An Here ha Dupuis, (ISBN 2-8001-0622-0).
* 28. Kodo le tyran (1979) Dupuis, (ISBN 2-8001-0644-1).
* 29. Des haricots partout (1980) Dupuis, (ISBN 2-8001-0700-6).

### Les Crannibales

Senario gant Zidrou
* 1. A table ! (1998) Dupuis, (ISBN 2-8001-2582-9)
* 2. On mange qui, ce soir ? (1999) Dupuis, (ISBN 2-8001-2595-0)
* 3. Pour qui sonne le gras ? (1999) Dupuis, (ISBN 2-8001-2787-2)
* 4. L'aile ou la cuisse ? (2000) Dupuis, (ISBN 2-8001-2942-5)
* 5. Crannibal pursuit (2001) Dupuis, (ISBN 2-8001-3097-0)
* 6. Abracada...Miam ! (2002) Dupuis, (ISBN 2-8001-3245-0)
* 7. Crunch ! (2003) Dupuis, (ISBN 2-8001-3357-0)

### Les Chevaux du vent

Senario gant Christian Lax
* 1. 1añ rann (2008) Dupuis, Aire Libre
* 2. 2l rann (2012) Dupuis, Aire Libre

## Liammoù diavaez

* Jean-Claude Fournier war v/bedetheque.com
# Jean-Claude Rivière

Jean-Claude Rivière a zo ur skolveuriad krennamzerour gall, arbennikaet war lennegezh ar Grennamzer, ha bet o kelenn e Skol-veur Naoned ha Skol-veur Pariz-IV. Anavezet eo evit e savboentoù a zegasas rendael diwar-benn ar "yezhoù rannvroel" hag an okitaneg dreist-holl, hag ivez er perzh a gemeras en afer tezenn Henri Roques.

## Politikerezh

Unan eus saverien ar GRECE eo, ur skol brederiañ lakaet da vezañ eus an tu dehoù pellañ, ha pennadoù en deus savet ivez evit ar gelaouenn Europe-Action tuet heñvel.

## Ar yezhoù "rannvro"

Er bloaz 1984 ec'h embann ul levrig La Subversion et les langues régionales a-enep ar "yezhoù rannvroel" embannet gant ar sindikad skol-veur eus an tu dehoù a-grenn UNI.

### An okitaneg

Er bloaz 1980 ec'h embann ul levr Langues et pays d'oc ma lavar ne vije ket eus an okitaneg ha ne vije nemet eus "yezhoù ok". Implijet e voe ar savboent-se gant enebourien an okitaneg.

## Afer tezenn Henri Roques

E miz Mezheven 1985 e tremen Henri Roques (1920-2014) un dezenn doktorelezh e Skol-veur Naoned, lakaet da vezañ an dezenn azgwelour gentañ eus Bro-C'hall, awenet gant tezennoù nac'helour Henri Faurrisson. Rivière eo an daneveller tezenn, hag unan eus 3 ezel ar juri. Torret e voe an dezenn-se e 1986.

## Oberennoù

* Les pastourelles anonymes des XIIème et XIIIème siècles, tezenn doktorelezh, 1972
* Le vocabulaire dans l'oeuvre poétique de Mistral, tezenn, 1977
* Anthologie des troubadours auvergnats, Cercle occitan d'Auvergne, 1974
* Georges Dumézil : à la découverte des Indo-Européens (a-gevret gant R. Schilling, F.-X. Dillmann, J. Varenne [et al.]), 1979
* Langues et pays d'oc, L'Astrado , 1980
* La Subversion et les langues régionales, Union nationale inter-universitaire (UNI), 1984
* Microtoponymie de la commune de Vebret (Cantal), L'Harmattan, 2015

## Notennoù ha daveoù

* ↑ Valérie Igounet, Histoire du négationnisme en France, Éditions du Seuil, 2000, p.119.
* ↑ Ibid.
* ↑ emb. l'Astrado
* ↑ Da skouer: Françoise Morvan «Les occitanistes sont pourtant les plus mal placés pour accuser les autres de vouloir tuer des langues puisque ratifier la charte serait substituer l’occitan, fabrication politique totalement artificielle (comme le breton surunifié), aux langues d’oc : le gascon, le limousin, l’auvergnat, le provençal sont éliminés.» he lec'hienn
* ↑ Nadine Fresco, Pennad "Négationnisme" en Encyclopædia Universalis, 2004 .
# Jean-Claude Pierre

* Ekologiezh eo danvez ar pennad-mañ
* Chom a ra labour d'ober warnañ c'hoazh. Gallout a rit gwellaat anezhañ dre labourat warnañ.
Jean-Claude Pierre a zo unan eus ekologourien pennañ Breizh. E-touesk krouerien Dour ha Stêrioù Breizh eo bet : bez e voe prezidant ar gevredigezh-se eus 1969 da 1985. Krouet en deus ivez ar rouedad Cohérence. Ezel eo eus Kuzul Ekonomikel ha Sokial Breizh dibaoe 1983.
# Jean-Claude Carsuzan

Jean-Claude Carsuzan, bet ganet e Bourdel e 1938, a zo ul livour gall.
D'an oad a 14 vloaz e voe degemeret e Skol an Arzoù-Kaer e Bourdel. Goude e studioù e kelennas e-pad ur pennadig. E 1961 e veajas da Vreizh hag e 1964 e tivizas chom e Konk-Kerne ha mont da livour a-vicher.
E daolennoù a weler war voestoù-gwestell Traou Mad.

## Un nebeud oberennoù

* "Ti-plouz ha roz-aer" (Chaumière et coquelicots)
* "Green gant ar gouelioù gwenn" (Green aux voiles blanches)

## Liammoù diavaez

* Galerie Marciano
* Traoù Mad
# Jean-Claude Le Ruyet

Jean-Claude Le Ruyet, ganet d'an 22 C'hwevrer 1948, zo skolaer brezhonek, skrivagner brezhonek ha skrivagner gallek. Labouret en deus gant Ar Falz ha labouret en doa gant Dihun. Bez ez eo unan eus ar re a skriv en doare etrerannyezhel.

## Oberennoù

* 2002 : Pik ha pik ha kole kamm, Skol Vreizh, 128 p.
* 2005 : Kan an toudig glas, Skol Vreizh, 173 p.
* 2012 : Bien prononcer le breton d'aujourd'hui, les liaisons, contribution à l'harmonisation de la langue bretonne et de son orthographe présentée dans le cadre de quatre règles de prononciation pour le breton des écoles, Skol Vreizh.
* 2018 : Où va la Bretagne ?, affirmer notre identité, repenser notre société, kenskrivet gant Yves Lebahy, Skol Vreizh.

## Abadennoù

* 2002 : Asilis an Argoed, Son ha gouloù, Dihun, 28 p.
* 2004 : Mari Baramad, Dihun, 16 taolenn.

## Kenlabour

* 2008 : Dihun Breizh, komzoù ar c'halvar, Naoned, An amzer embanner, 55 p.

## Enklaskoù

* 2001 : Peder reolenn diasez distagadur ar brezhoneg hag o liammoù ged an doare-skriv, kounskrid mestroniezh Skol-Veur Roazhon 2, 146 p.
* 2003 : War hent termeniñ ur paradigm taol-mouezhiañ er frasenn simpl, kennig un taol-mouezhiañ standard ewid kelenn ar brezhoneg, studiadenn DEA, Skol-Veur Roazhon 2, 126 p.
* 2009 : Komz, liamm ha norm. Studiadenn brezantet e stern ur c'horpus peder reolenn-sanañ ewid brezhoneg ar skolioù (Parole, liaison et norme. Étude présentée dans le cadre d’un corpus de quatre règles de prononciation pour le breton des écoles), tezenn, Skol-veur Roazhon.

## Liammoù diavaez

* (fr) Blog Fañch Broudig
* Skrid an dezenn, el lec'hienn Archives ouvertes
# Jean-Claude Juncker

Jean-Claude Juncker (ganet d'an 9 a viz Kerzu 1954) zo ur politikour genidik eus Luksembourg hag a zo prezidant Komision Europa. A-raok mont d'ar garg-se eo bet Kentañ ministr Luksembourg, eus 1995 da 2013. A-raok c'hoazh e oa bet ministr an arc'hant e gouarnamant e vro, eus 1989 da 2009. Etre 2005 ha 2013 e oa bet kadoriad bodad ministred Takad an Euro.
E Luksembourg eo bet dilennet Juncker en anv ar Strollad sokial kristen (CSV) hag en anv Strollad Pobl Europa (SPE) eo aet war ar renk da vezañ e penn Komision Europa. Dre m'eo gant mirourien SPE ez eus bet gounezet ar muiañ a sezioù e Parlamant Europa eo bet dibabet Jean-Claude Juncker gant pennoù gouarnamantoù Unaniezh Europa ha d'ar 15 a viz Gouere 2014 eo bet dilennet gant ar muiañ-niver eus kannaded Parlamant Europa (422 mouezh diwar 729). E miz Du 2014 e kemero lerc'h José Manuel Barroso e penn Komision Europa.
# Jean-Claude Morvan

Jean-Claude Morvan, genidik eus Groñvel, zo bet kelenner brezhoneg e lise Jakez Karter e Sant Malou hag unan eus kensaverien Unvaniezh ar Gelennerien Brezhoneg e 1980. Kenlabourat a ra gant Kreizenn Sevenadurel Sant-Malou.
# Jean-Claude Jégat

Jean-Claude Jégat, bet ganet e 1941 ha marvet e 1981, a oa un talabarder breizhat. Penn-talabarder Kerlenn Pondi e voe. Asambles gant Louis Yhuel en doa kaset ar c’houblad bombard-ograoù war-raok.

## Pladennoù

Gant Louis Yhuel
* Bombarde et Orgue en Bretagne, Musique sacrée, 1973, Arfolk, SB 305, adembannet gant Coop Breizh e 2009
* Bombarde & Orgue, Marches Mélodies Danses de Bretagne, Pladenn 2, 1973, Arfolk, SB 306, adembannet gant Coop Breizh e 2009, Prizioù : Grand Prix International, Académie Charles Cros ha Cithare d'Or, association de Musique Récréative Française
* Bombarde & Orgue, Pladenn 3, 1974, Arfolk, SB 333
* Cantiques bretons, bombarde & orgue, Pladenn 4, 1977, Arfolk, SB 360
* Ils se meurent nos oiseaux, kendastumad, 1978, Marée Noire
# Jean-Claude Miossec

Jean-Claude Miossec (ganet d'an 29 a viz Mezheven 1936 e Brest) zo ur skrivagner brezhonek en deus savet danevelloù, troidigezhioù diwar ar saozneg, ha pennadoù a bep seurt diwar-benn ar yezh, embannet er gelaouenn Brud Nevez. Skoazell en deus roet da c'heriadurioù F. Favereau hag A. Merser ivez.
Goude bezañ deuet da vezañ turgner war ar metalioù e voe anvet da benn-labour e porzh brezel Brest. War-lerc'h e goñje e voe kaset da Vers el Kebir e Bro-Aljeria kent kemer perzh er skoazell bet roet gant Bro-Frañs d’ar vro-se. Kelenner e voe war ar jedoniezh en ul lise e Aljer (1964 - 1969) kent dont en-dro d’e vicher a-benn labourat e Brest. Anvet e voe e 1973 evit ober war-dro an uzinioù a rae war-dro ar verdeadurezh e Strasbourg. Eno eo e reas anaoudegezh gant rannyezh ar vro-se a lakeas da sevel ennañ ur c’hoant divuzul da zeskiñ brezhoneg.
Deuet en-dro da Vrest e stagas da skrivañ danevelloù ha paket e voe gantañ meur a briz lennegel bet embannet gant ar gazetenn Al Liamm. Skoazellet gant e wreg a oa brezhonegerez a-vihanik e voe anat dezhañ e oa un diforc'h eus ar re spontusañ, d'e veno, etre ar brezhoneg desket dre levrioù zo ha brezhoneg ar bobl. Dilezel a reas “Al Liamm” kent kenlabourat gant Brud Nevez. Goude bezañ graet anaoudegezh gant an Aotrou Fave, bet eskob e Kemper, e skoazellas anezhañ da sevel meur a labour a selle ouzh ar yezh a voe embannet gant “Brud Nevez”.
Desket ivez un tamm saozneg gantañ e stagas da sevel ur geriadur brezhoneg-saozneg ha saozneg-brezhoneg en ur gemer perzh er geriadurioù bet savet gant F. Favereau hag Andreo ar Merser. Gwech an amzer e roe da c'houzout e soñj diwar ar fazioù gwir pe faos bet graet gant skrivagner-mañ-skrivagner.

## Oberennoù

* Enezenn ar razed - Danevellou - 1978
* Geriadur brezoneg - saozneg ha saozneg - brezoneg (1985 —)
* Studiadennou - 1994
* Eur micherour nevez ha danevellou all - 2001
* Ar brinzez a oa uhel an avel ganti - Danavellou a beb seurt - 2001
* D’an avañtur Doué dre heñchou dindan zouar Roh-Vur ( Ernest ar Arzig bet lakeet e brezoneg) - 2002

### Troidigezhioù

* Sevenedigez ar geiz ( V.Favé - J.C Miossec) ( 1985 - 1995)
* Danevellou - (Lenora Timm) bet lakeet e brezoneg diwar ar saozneg - 1994
* Wilde, Oscar. Danevelloù – Troet diwar ar zaozneg gand Jean-Claude Miossec – Tresadennou gand G. Bideau. Brest : Brud Nevez, 1994 (ISBN 978-2-86775-143-1)
    Seizh kontadenn zo el levr : "Ar ramz fallagr" (The Selfish Giant), "Tasmant Kanterville" (The Canterville Ghost), "Ar mignon mad" (The Devoted Friend), "Ar Priñs laouen" (The Happy Prince), "Eur fuzeen ispisial" (The Remarkable Rocket), "An eostig hag ar rozenn" (The Nightingale and the Rose) hag "Ar bugel steredenn" (The Star-Child).
* Danevellou all bet lakeet e brezoneg diwar ar saozneg ( O.Wilde - M.Twain) - 2000
* Torfed ar chaseour (Danavellou a beb seurt bro) - 2005
* Pennadou evid skoazella an deraouidi e Brud Nevez.

## Liammoù diavaez

* Fichenn VIAF. Kavet : 11/02/2023.
# Lairoux

Lairoux :
| Ar maerdi. ||
| Bro | Poatev |
| Melestradurezh ||
| Stad | Frañs |
| Rannvro | Pays de la Loire |
| Departamant | Vande |
| Arondisamant | Fontenay-le-Comte |
| Kanton | Luçon |
| Kod kumun | 85117 |
| Kod post | 85400 |
| Maer Amzer gefridi | Cédric Guinaudeau 2020-2026 |
| Etrekumuniezh | Sud Vendée Littoral |
| Lec'hienn web | www.lairoux.fr |
| Poblañsouriezh ||
| Poblañs | 616 ann. (2020) |
| Stankter | 46 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 12 m bihanañ 0 m — brasañ 32 m |
| Gorread | 13,31 km² |
| kemmañ |
Lairoux a zo ur gumun e departamant Vande, e Bro-C'hall.

## Douaroniezh

* Ar pont dreist d’ar Petit Lay.
* Ar pont dreist d’al Lay.
* War lez ar stêrioù Lay ha Petit Lay emañ ar gumun.

## Dezougen

* An ti-gar, serret.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Luçon hag e Bann Fontenay-le-Comte. Lakaet e voe kumun Lairoux en Arondisamant Fontenay-le-Comte bet krouet e 1800.

### XX$^{vet}$ kantved
##### Brezel-bed kentañ

* Mervel a reas 39 gwaz ag ar gumun, da lavaret eo 5,12% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas pemp gwaz eus ar gumun abalamour d'ar brezel hervez monumant ar re varv.

#### Trevadennoù

* Brezel Aljeria: mervel a reas ur milour eus ar gumun.

## Monumantoù ha traoù heverk

* Iliz katolik Sant Pêr.
* Monumant ar re varv, luc’hskeudennoù$^,$.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
# Laize-la-Ville

Laize-Clinchamps :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Caen |
| Kanton | Évrecy |
| Kod kumun | 14349 |
| Kod post | 14320 |
| Maer Amzer gefridi | Dominique Rose 2014-2016 |
| Poblañsouriezh ||
| Poblañs | 726 ann. (2014) |
| Stankter | 89 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 15 m — brasañ 74 m |
| Gorread | 8,13 km² |
| kemmañ |
Laize-la-Ville a oa ur gumun eus departamant Calvados e Bro-C'hall.
Bodet e oa gant Clinchamps-sur-Orne d'ar 1añ a viz Genver 2017 d'ober ur gumun nevez: Laize-Clinchamps.

## Istor
### XX$^{vet}$ Kantved

* Eil Brezel-bed: dieubet eo bet ar gumun gant ar Rejimant kanadian Fusiliers Mont Royal d'an 8 a viz Eost 1944.

## Monumantoù ha traoù heverk

* Iliz katolik Gorroidigezh an Intron Varia, XII$^{vet}$-XVIII$^{vet}$ kantved.
* Monumant ar re varv.
* Lab an deog.
* Ar presbital kozh.

## Emdroadur ar boblañs

Niver a annezidi

## Notennoù ha dave

* ↑ Roadennoù ofisiel e lec'hienn an EBSSA
* ↑ Clochers de France
# Laize-Clinchamps

Laize-Clinchamps :
| Kêrig Laize. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Caen |
| Kanton | Évrecy |
| Kod kumun | 14349 |
| Kod post | 14320 |
| Maer Amzer gefridi | Dominique Rose 2017-2020 |
| Etrekumuniezh | Communauté de communes Vallées de l'Orne et de l'Odon |
| Lec'hienn web | http://laize-clinchamps.fr/ |
| Poblañsouriezh ||
| Poblañs | 2 130 ann. (2020) |
| Stankter | 262 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 6 m — brasañ 98 m |
| Gorread | 8,13 km² |
| kemmañ |
Laize-Clinchamps a zo ur gumun eus departamant Calvados e Bro-C'hall, krouet e 2017.

## Istor

Krouet eo bet d'ar 1añ a viz Genver 2017, o vodañ kumunioù Clinchamps-sur-Orne ha Laize-la-Ville.

## Monumantoù ha traoù heverk

* Iliz Itron-Varia Clinchamps.
* Presbital Laize.

## Melestradurezh

Roll ar vaered :
| Mare | Mare | Anv | Strollad | Karg |
| Genver 2017 | → bremañ | Dominique Rose | | |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 13 Gwengolo 2016
# Laja

Laja zo ur ger spagnolek, hag a dalvez maen plaen, hag a gaver el lec'hanvadurezh.
* Laja (La Paz) ur gumun e departamant La Paz, e Bolivia;
* Laja (Chile) ur gumun e Rannvro ar Biobío, ha La Laja eo he he c'hêr-benn.

## Pennadoù kar

* La Laja
* Lajas
* Las Lajas
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.